རྫ་རོག་པོ་སྒོ་མོ་སྐྱ་
བདའ་ན། ། མི་མཛེས་པ་ཨུཏྤལ་རྒྱལ་མཚན་གནས། ། རྟེན་ལྷ་ཁང་བཞེངས་པའི་སྔོན་མ་ཡིན། ། ཡུལ་རེ་སྐོང་སྟོད་
སྨད་བར་གསུམ་དུ། ། ཆུ་དགུ་ཆུ་འཐུང་གི་སྔོན་མ་ཡིན༎ རོང་བོ་གྲོ་བ་མགར་བསེ་གཉིས་ནི་གོའུ་བདེ་མཁར་
སྐྱིད་བུ་དགུ་ཞེས་པའི་ཐ་ཆུང་བུ་མོའི་བུ་ཡིན་པ་དང་། བུ་ཆེ་བའི་གདུང་རྒྱུད་ལ་དཔའ་མཆོག་དང་། བུ་
ཆུང་བའི་གདུང་རྒྱུད་ལ་གླེ་བ་ཞེས་གསལ་བོ་ཞིག་བྲིས་འདུག་པ་དེ་ལྟར་ཡིན་པར་སྙམ་མོ ༎ གོང་དུ་བཤད་ཚུལ་
གཉིས་ཡོད་པ་དེ ག་གི་མིང་གཅིག་འདྲ་ཡིན་པས་དེ་ལྟར་བྲིས་པ་ཡིན་ངེས་རེད་སྙམ་མོ་ཞེས་གོའུ་བདེ་ལོ་
རྒྱ་དཔའ་མཆོག་ཅེས་པའི་རུས་མཛོད་དུ་གསལ། ། དེ་ཡང་དགོན་གོང་མའི་བཀྲ་ཤིས་རྒྱ་མཚོ་ལ་བུ་མོ་མང་དུ་
བྱུང་བར་བཤད་ཀྱང་རིན་ཆེན་སྐྱིད་མ་གཏོགས་མི་གསལ། དེ་ཡང་དགོན་གོང་མའི་གནམ་ལྷ་ལ་སྲས་གསུམ་
བྱུང་། ཆེ་བ་སྨོན་ལམ་རྒྱ་མཚོ། འཇམ་དབྱངས་འབུམ། བློ་གྲོས་ཐར་རྣམས་སོ།༎ དེ་ཡང་དགོན་གོང་
མའི་ཀླུ་འབུམ་དོན་འགྲུབ་ལ་སྲས་གཉིས་བྱུང་། ཆེ་བ་གུ་རུ་ཚེ་བརྟན། སྙིང་བྱམས་གཉིས་སོ། ། དེ་ཡང་
དགོན་གོང་མའི་བཟོད་པ་རྣམ་རྒྱལ་ལ་སྲས་བརྒྱད་བྱུང་བས་དགོན་གོང་མའི་བུ་བརྒྱད་ཅེས་གྲགས། ཆེ་བ་
རྡོ་རྗེ་རབ་བརྟན། ཀུན་བཟང་ཚེ་རིང་། རྟ་མགྲིན་རྒྱལ། ལྕགས་ཐར་རྒྱལ། ལྷ་ལུང་། འཕགས་
པ་སྐྱབས། པདྨ་འབུམ། ཡེ་ཤེས་རྒྱ་མཚོ་རྣམས་སོ། །དེ་ཡང་དགོན་གོང་མའི་འཇིགས་མེད་འཕྲིན་ལས་ལ་
སྲས་ལྔ་བྱུང་བའི་ཆེ་བ་གསང་བདག་སྐྱབས། པདྨ་ཚེ་རིང་། འཇིགས་མེད་འོད་ཟེར། རིན་ཆེན་མཁར།
མཁར་བྱམས་ རྒྱལ་རྣམས་ ཡིན་ནོ། ། དེ་ཡང་དགོན་གོང་མའི་ཚེ་དཪ་འབུམ་ལ་སྲས་མིང་སྲིང་གསུམ་བྱུང༌།
152

དགོན་གོང་མའི་རུས་མཛོད་བཞུགས་སོ༎
ཆེ་བ་གཅོད་[]]པ་དགོན་གོང་མའི་སྙིང་དཀར་རྒྱལ་སེང་ཆེན་རྣམས་ཀྱིས་རྨ་ཆུའི་ནང་ལོགས་སུ་དྲིན་གྱིས་
བསྐྱངས་ཏེ་དཀའ་བ་གྲངས་མེད་སྤྱད། དེ་ནས་ཁོང་དགུང་ལོ་བཞི་བཅུའི་ནང་བུ་སྤུན་དགུའི་སྔོན་དུ་ཚེ་
ལས་འདས་པ་ནི་ཡིད་སྐྱོ་བ་ཞིག་རེད་ཅེས་མི་ཀུན་གྱིས་བརྗོད་དོ། ། དེ་ཡང་དགོན་གོང་མའི་ཀུན་དགའ་དང་།
བསམ་འཕེལ། གཡང་སྐྱབས་ཚེ་རིང་གསུམ་ནི། དགོན་གོང་མའི་དཔའ་བོ་གསུམ་ཞེས་གྲགས་པའི་རྒྱུ་
མཚན་ནི་བོད་རབ་བྱུང་བརྒྱད་པའི་ནང་བྱང་ཕྱོགས་རྨ་ཆུའི་རབ་ཁ་རྩོད་དུས་རེབ་གོང་དམག་གིས་སོག་དམག་
བྱང་ཕྱོགས་ཀྱི་ཕ་རོལ་ཏུ་བསྐྲད་པས་དཔའ་བོ་ཆེན་པོའི་གྲས་སུ་གྲགས། དེའི་རྐྱེན་གྱིས་རེབ་གོང་རྣམས་
ཀྱིས་དགོན་གོང་མའི་བཙན་པོ་སྤུན་གསུམ་ཞེས་མིང་ པ་སྟོད་སྨད་བར་གསུམ་ཟིལ་གྱིས་མནན། བོད་རབ་
བྱུང་བརྒྱད་པའི་ཆུ་ཕག་ལོར་ཁོང་བུ་སྤུན་གསུམ་ གཙོའི་དགོན་གོང་མའི་སྡེ་མང་ཆེ་བས་གསེར་དངུལ་དར་
གསུམ། རྟ་ནོར་ལུག་གསུམ་མང་པོ་ཁྱེར་ནས་དབུས་ ཞྭ་དམར་བཞི་བས་ལྷ་སར་ཐུབ་བསྟན་ཆོས་
འཁོར་གླིང་འདེབས་པར་སྦྱིན་བདག་མཛད་ནས་འགྲོ་གྲོན་ལ་རྟ་ཕོ་ཆེན་བརྒྱ་གཙོ་བྱས་པའི་མཛོ་ལྔ་བཅུ་མཛོ་
མོ་བརྒྱད་ཅུ། འབྲི་གཡག་བརྒྱ། ར་ལུག་གྲངས་མེད་ཕུལ་ནས་བཞེངས། ཞེས་ཐུབ་བསྟན་ཆོས་འཁོར་
གླིང་གི་དཀར་ཆག་ནས་བླངས་ཏེ་བྲིས་ཞེས་བློན་ཆོས་རྒྱ་བཟའི་དགེ་བཤེས་ཆེན་མོས་གསུངས། གསར་རྙིང་
གི་མཁས་པ་ཆེན་པོ་བཅུ་ཕྲག་ལྷག་བླ་མར་བསྟེན་ནས་ཟབ་ཆོས་མང་པོ་གསན། དེ་ནས་རབ་བྱུང་དགུ་བའི་
བགྲང་བྱ་དགུ་བའི་ཤིང་ཕག་ལོར་རང་ཡུལ་དུ་ཕེབས་ནས་སྒྲུབ་པ་མཛད། སྤྱིར་ཁོང་གིས་མདོ་དབུས་གཙང་
གསུམ་དུ་བླ་མ་བཅོ་ ད་བསྟེན་ནས་ཆོས་ཕྱོགས་མ་གཏོགས་འཇིག་རྟེན་མི་ཆོས་ཕྱོགས་སུ་མིག་ལྟ་ཙམ་མཛད་
མ་མྱོང་བའི་ཆོས་པ་ཞིག་ཡིན། རབ་བྱུང་དགུ་བའི་བགྲང་བྱ་ཉེར་གཅིག་པ་མེ་ཕག་ལོར་ཁོང་གིས་ཞལ་རྩེད་
མཛད་པ་ལྟར་གསུངས་དོན། ད་ལོར་རིགས་ལྡན་དཔལ་སྐྱོང་ཁྲིར་བཞུགས་པའི་ལོ་ཡིན་པས་བདག་ཀྱང་ད་
ལོ་ཨུ་རྒྱན་མཁའ་འགྲོའི་གནས་སུ་སོང་སྟེ། ཁྱེད་རྣམས་ལ་དངོས་གྲུབ་སྟེར་བ་ཡིན་ཞེས་ཡང་ཡང་ཞལ་རྩེད་
མཛད། ལོ་དེའི་ཟླ་དྲུག་པའི་ཚེས་མགོར་ཞིང་དུ་གཤེགས་ཞེས་གོའུ་བདེའི་རུས་མཛོད་ན་གསལ། དེ་ཡང་
དགོན་གོང་མའི་མཁས་ང པོ་སྙིང་དཀར་རྒྱལ་ནི། རང་ལོ་ཉི་ཤུ་ནས་བཟུང་སྟེ་སྤྱིར་གོའུ་བདེ་སྡེ་བརྒྱད་
ཚོ་དགུ། ནང་དགོས་སུ་དགོན་གོང་འོག་བར་གསུམ་ཕ་མས་བུ་ལ་བྱམས་པ་ལྟར་བསྐྱངས། ཁོང་དགུང་
ལོ་སུམ་ཅུ་ནས་བཟུང་རེབ་གོང་གི་མཁས་པ་ཆེན་པོའི་གྲས་སུ་ཆུད། ས་ཡ་ཙི་དང་མ་ཙི་གཉིས་བར་ ས་
མཚམས་འབྱེད་དུ། རོང་བོ་ནང་སོ་དང་བེ་ཧུ་བཅུ་གཉིས་དང་མཉམ་དུ་གོའུ་བདེའི་དཔོན་པོ་ལུང་རིགས།
བློན་ཆོས་དམེ་ཚང་སེང་ཆེན། ཤ་སྦྲང་བླ་མ་མཁྱེན་རབ། དགོན་གོང་མའི་ཁོང་བཅས་ཕེབས། དེ་ཡང་
དགོནགོང་མའི་སྨོན་ལམ་མཚོ་ལ་སྲས་མིང་སྲིང་ལྔ་བྱུང་བའི་ཆེ་བ་བསྟན་པ་ཚེ་རིང་། སྦྱིན་པ་རྒྱ་མཚོ།
གཞན་གསུམ་གྱི་ལོ་རྒྱུས་བཙལ་ཀྱང་མི་རྙེད། དགོན་གོང་མའི་འཇམ་དབྱངས་འབུམ་ལ་སྲས་གསུམ་བྱུང༌།
ཆེ་བ་ཀླུ་དར་རྒྱ་མཚོ། གཉིས་རབ་ཏུ་བྱུང་ཞེས་བཤད་སྲོལ་ཡོད་པར་མ་ཟད་ཁོང་རྣམ་གཉིས་ཀྱི་མཚན་དང་
དགོན་པ་གང་དུ་རབ་བྱུང་མཛད་པ་རྗེས་སུ་འབྲས་བུ་ཇི་ཙམ་ཐོབ་པའི་ལོ་རྒྱུས་རྣམས་མི་གསལ་ལོ། ། དགོན་
གོང་མའི་བློ་གྲོས་ཐར་ལ་སྲས་མིང་སྲིང་དྲུག་བྱུང་། ཆེ་བ་གཉིས་བུ་མོ་ཡིན་པས་ལོ་རྒྱུས་མི་གསལ། བུ་
-
153

༄༅། ༎ རེབ་ཀོང་རུས་མཛོད་ལྟ་བ་མཁའ་ཁྱབ་ཕྱོགས་བྲལ།
རྣམས་ཀྱི་མིང་ལ་ཡི་དམ་སྐྱབས། སྙན་གྲགས། བླ་མ་བཀྲ་ཤིས། སྙིང་རྒྱལ་བྱམས་བཅས་སོ། ། དགོན་
གོང་མའི་གུ་རུ་ཚེ་བརྟན་ལ་རིགས་རྒྱུད་མ་བྱུང་། དགོན་གོང་མའི་སྙིང་བྱམས་ལ་སྲས་གཉིས་བྱུང་།ཆེ་བ་
བསོད་ནམས་དོན་འགྲུབ། ཆུང་བ་སྙིང་བྱམས་འབུམ། དགོན་གོང་མའི་བུ་བརྒྱད་ནང་གི་ཆེ་བ་རྡོ་རྗེ་
རབ་བརྟན་ལ་སྲས་བཞི་བྱུང་། ཆེ་བ་རྣམ་རྒྱལ་ཐལ། བསོད་ནམས་འབུམ། ཀུན་དར་ཚེ་རིང་། ལྷ་
བྱམས་རྒྱལ་རྣམས་སོ། ། དགོན་གོང་མའི་ལན་བཟང་ཚེ་རིང་ལ་སྲས་གཉིས་བྱུང་བའི་ཆེ་བ་ལྷ་མོ་སྐྱབས་དང་།
ཆུང་བ་རྡོ་རྗེ་ཐར་ཡིན། དགོན་གོང་མའི་རྟ་མགྲིན་རྒྱལ་ནི་རབ་བྱུང་མཛད་དེ་དབུས་སུ་བྱོན་ནས་རང་ཡུལ་
དུ་མ་ཕེབས། དགོན་གོང་མའི་ལྕགས་དར་རྒྱལ་ལ་སྲས་མིང་སྲིང་གཉིས་བྱུང་། ཆེ་བ་མཁའ་འགྲོ་མཚོ།
ཆུང་བ་པདྨ་མཁའ་འགྲོའོ། དགོན་གོང་མའི་ལྷ་ལུང་ལ་སྲས་མིང་སྲིང་བཞི་བྱུང་། ཆེ་བ་ཀླུ་མོ་མཁར་དང་།
ལྕགས་མོ་བྱམས། རྡོ་རྗེ་སྐྱིད། རབ་བརྟན་རྒྱ་མཚོ་རྣམས་སོ། ། དགོན་གོང་མའི་འཕགས་པ་སྐྱབས་དང་
བསེ་བཟའ་བྱང་ཁོ་གཉིས་ལ་སྲས་གཅིག་བྱུང་། མིང་ལ་དགོན་གོང་མའི་རྡོ་རྗེ་ལྷ་རྒྱལ་ཞེས་པའི་མཁས་པ་
ཆེན་པོ་ཞིག་བྱུང་། སྐྱེས་བུ་ཆེན་པོ་དེ་རབ་བྱུང་དགུ་བའི་ས་འབྲུག་རང་ལོ་བཅོ་བརྒྱད་ཐོག་དབུས་སུ་ཕེབས་
ཏེ། དབུས་གཙང་གཉིས་སུ་གནས་མཇལ་དང་བཀའ་གདམས་པ་དང་། ས་སྐྱ་པ། བཀའ་བརྒྱུད་པ།
འབྲོག་རི་བོ་དགེ་ལུགས་པ་སོགས་ཀྱི་དགོན་སྡེ་སོ་སོར་གཏོང་སྒོ་དང་མང་འགྱེད་དཔེ་མི་སྲིད་པ་ཕུལ། དེ་
ནས་རབ་བྱུང་དགུ་བའི་ཆུ་བྱ་ལོར་ལྷ་རྩེ་རྫོང་གི་འབྱོར་བ་ཤིན་ཏུ་རྒྱས་པའི་མི་ཞིག་གི་བུ་མོའི་མིང་ལ་པདྨ་ཚེ་
རྒྱལ་ཟེར་བ་ཞིག་ཁོང་གིས་ཆུང་མར་བླངས་ཏེ་རང་ཡུལ་དུ་ཕེབས་པའི་ལམ་ཁར། དམེ་བྱང་སྐྱོང་རྒྱལ་པོ་
དང་། ཚ་ཁོའི་ཡུལ་ཕྱོགས་བར་མི་རབས་འགའི་རིང་ལ་མི་ཤི་རྟ་ཆག་རིམ་པར་བྱུང་བའི་དོན་དེ། མཉན་
པ་གྲུབ་ཐོབ་རིན་པོ་ཆེའི་བཀའ་ལྟར། བྱང་སྐྱོང་དང་ཚ་ཁོའི་བར་གྱི་གྱོད་དོན་ཟླ་ལྔའི་རིང་བཤད་ནས་རྗེས་
འབྲས་བཟང་པོ་ཐོབ། དམེ་བྱང་སྐྱོང་རྒྱལ་པོ་དང་ཚ་ཁོ་ཁྲོ་བཅུའི་རྒྱལ་པོ་རྣམ་གཉིས་ཐུགས་དགྱེས་པའི་
ཚུལ་དུ། བླ་མ་མཉན་པར་གྲུབ་ཐོབ་རིན་ ང་ཁྱད་པར་མ་མཆིས་པའི་འབུལ་བ་བསམ་གྱིས་མི་ཁྱབ་པ་
ཕུལ་བས། སྐྱེས་བུ་ཆེན་པོ་རྡོ་རྗེ་ལྷ་རྒྱལ་གྱིས་བྱང་ཚ་གཉིས་ཀྱིས་ཕུལ་བའི་རྒྱུ་རྫས་རྣམས་ཀྱི་ཕྱེད་ཙམ་བླ་མ་
རིན་པོ་ཆེ་མཉན་པ་གྲུབ་ཐོབ་པ་ཆེན་པོ་ལ་ཕུལ་བ། བླ་མས་ང་ལ་རྒྱལ་པོ་ཆེན་པོ་གཉིས་ཀྱིས་དངོས་པོ་མང་
པོ་ཕུལ་ཡོད་པས་ཁྱོད་ཀྱི་དངོས་པོ་འདི་རྣམས་ང་ལ་མི་དགོས་གསུངས་ཏེ། མ་བཞེས་པར་མ་ཟད་བླ་མ་ཪིན་
པོ་ཆེས་ཁྱོད་མདོ་སྨད་དུ་སོང་ལ་མི་ཤི་རྟ་ཆག་གི་གྱོད་དོན་ས་གང་དུ་ཡོད་པ་དེ་མཐའ་དག་བཟང་པོ་ཞིག་སྒྲུབ་
དགོས། དེ་སྒྲུབ་ན་ཆོས་ཡིན་པས། སྟོན་པ་སངས་རྒྱས་རིན་པོ་ཆེའི་གསུངས་ལས་ཐུགས་ཏིང་འཛིན་སྒོམ་
ན་ཆོས་ཡིན་གྲོང་ཁ་མཆུ་འདུམ་ན་ཆོས་ཡིན། ཞེས་གསུངས་པ་ལྟར། ཁྱོད་ཀྱིས་གྱོད་དོན་བཤད་ན་དྲང་
མོ་དྲང་བཞག་བྱས་ཏེ་བཤད་དགོས་ཞེས་གསུངས་ནས་སྐྱེས་བུ་ཆེན་པོ་རྡོ་རྗེ་ལྷ་རྒྱལ་ལ་ཕེབས་རྫོངས་མང་པོ་
གནང་། དེའི་རྐྱེན་གྱིས་མདོ་སྨད་ལྷོ་ཕྱོགས་སུ་རེ་སྐོང་གོའུ་བདེ་དགོན་གོང་མའི་མཁས་པ་ཆེན་པོ་རྡོ་རྗེ་ལྷ་
རྒྱལ་གྱིས་གྱོད་བཤད་པར་ནོར་འཕྱུགས་སྤུ་ཙམ་ཡང་མེད་ཅེས་བསྟོད་བསྔགས་ཡང་ཡང་མཛད། དེ་ནས་
རབ་བྱུང་དགུ་བའི་ཤིང་ཕག་ལོར་ཕྱིར་རང་ཡུལ་
དེ་སྐོང་ སྟོད་སྨད་ཕྱོགས་ཀྱི་སྔགས་སྡེ་ཆེ་ཆུང་
154

དགོན་གོང་མའི་རུས་མཛོད་བཞུགས་སོ༎
རྣམས་ལ་མང་འགྱེད་དང་དབུས་སྟོན་རྒྱ་ཆེར་འགྱེད། དེ་ནས་རབ་བྱུང་དགུ་བའི་མེ་
་་ཞྭ་སེར་བ་དང་
ཞྭ་དམར་བ་གཉིས་ཀྱི་བར་གྲུབ་མཐའ་རྩོད་པའི་སྐབས་སུ་མདོ་སྨད་དཔོན་པོ་གཙོ་གྲས་འགའི་རྗེས་སུ་འབྲངས་
ཏེ། རྒྱལ་ས་ཁྲང་ཨན་དུ་སོང་ནས་བསྟན་པའི་བྱ་བ་ལ་ལེགས་འགྲུབ་ཡོང་ཆེད་དཔོན་པོ་རྣམས་དང་མཉམ་
དུ་གྲུབ་མཐའ་གཉིས་ཀྱི་བླ་མ་གཙོ་གྲས་རྣམས་ལ། བསྟན་པ་གཅིག་གི་གྲུབ་མཐའ་ལ་རྩོད་པ་འདི་ལྟ་བྱུང་ན་
རང་གིས་རང་ཉིད་ཕོངས་པ་ཡིན་པས། འདི་ལྟར་སྒྲུབ་མི་རུང་ཞེས་བཤོལ་འདེབས་ཡང་ཡང་བྱས། དེས་
མི་ཚད་དཔོན་མགོ་རྣམས་དང་བསྡེབས་ནས་རྒྱ་ནག་གོང་མ་ལ་ཡང་བསྟན་པ་གཅིག་ལ་རྩོད་པ་འདི་ལྟ་བུ་མི་
འབྱུང་བའི་སྐྱབས་འཇུག་ཡང་ཡང་ཞུས་ཏེ་དངོས་པོ་གང་མང་ཕུལ། དེའི་རྐྱེན་གྱིས་བླ་ཆེན་གཙོ་གྲས་རྣམས་
ཀྱིས་ཀྱང་བཟོད་སྒོམ་གང་མང་མཛད་དེ། བསྟན་པ་གཅིག་ལ་རྩོད་པའི་འགལ་བ་མེད་པར་བཟོས་ཏེ་རྗེས་
འབྲས་བཟང་པོ་ཐོབ། དེ་ནས་བཟུང་དགོན་གོང་མའི་མཁས་པ་ཆེན་པོ་རྡོ་རྗེ་ལྷ་རྒྱལ་ཞེས་མིང་གི་རོལ་མོ་རྒྱ་
བོད་གཉིས་ཀྱི་ཕྱོགས་མཚམས་མེད་པར་ལྷང་ལྷང་འབྲུག་བཞིན་གྲགས། རབ་བྱུང་བཅུ་བའི་ལྕགས་རྟ་རང་
ལོ་བརྒྱད་ཅུའི་སྟེང་འདས་སོ། ། དགོན་གོང་མའི་ཡེ་ཤེས་རྒྱ་མཚོ་ལ་སྲས་མིང་སྲིང་ལྔ་བྱུང་། ཆེ་བ་གཡུང་དྲུང་
ཚེ་བརྟན། རྒྱ་མོ་སྐྱིད། གཡང་མོ་མཚོ། ལྷ་སྲུང་རྒྱལ། སྙིང་མེད་སྐྱིད་རྣམས། དགོན་གོང་མའི་
པདྨ་ཚེ་རིང་ལ་སྲས་མོ་གསུམ་ཡོད་པའི་ཆེ་བ་ལྷ་མོ་བྱམས། རྡོ་རྗེ་དབང་མོ། ཀླུ་མོ་བྱམས་རྣམས་སོ། །
དགོན་གོང་མའི་དབང་བདག་སྐྱབས་ལ་བུ་གཅིག་ཡོད། མིང་ལ་དཔལ་མགོན་ཟེར་རོ། ། དགོན་གོང་མའི་
འཇིགས་མེད་ འོད་ ཟེར་ ལ་ སྲས་ མིང་སྲིང་དྲུག་བྱུང༌། ཆེ་ བ་ ལྷ་ལུང་ རྒྱ་ མཚོ། ཚུལ་ཁྲིམས་ རྒྱ་ མཚོ།
བསོད་ནམས་རྡོ་རྗེ། དཔའ་མོ་རྒྱལ་ནི་བསེ་དོ་རུ་ཉིན་དུ་གནས་ལ་སོང་བས་མོའི་རྒྱུད་སྡེ་དེའི་ལོ་རྒྱུས་ན་
གསལ། སྲས་གཉིས་ཀྱི་ལོ་རྒྱུས་མི་གསལ། དགོན་གོང་མའི་ རིན་ཆེན་མཁར་ལ་ རིགས་རྒྱུད་མ་བྱུང་།
དགོན་གོང་མའི་མཁར་བྱམས་རྒྱལ་ལ་སྲས་མིང་སྲིང་བཞི་བྱུང་། ཆེ་བ་དབང་གྲགས་རྒྱལ། རྡོ་རྗེ་བྱམས།
མཁར་བྱམས་ཚེ་རིང་། སྐལ་བཟང་སྐྱིད་དོ། ། དགོན་གོང་མའི་གཅོད་མ་ཐར་ལ་སྲས་མང་པོ་བྱུང་བ་དེའི་
གདུང་རྒྱུད་ཀྱིས་དཔོན་ཐོབ་བླངས་པ་དང་། སྒར་བའི་བླ་མ་སྐྲ་དཀར་ཡང་མོའི་རིགས་སུ་འཁྲུངས་པ་ཡིན།
ཞེས་ངག་རྒྱུན་བཤད་སྲོལ་ཡོད་ཀྱང་ལོ་རྒྱུས་རུས་མཛོད་དུ་མི་གསལ་བས་དེ་ལྟར་རོ། ། དགོན་གོང་མའི་ཡེ་ཤེས་
མཚོ་མོ་དང་དབང་བྱམས་རྒྱལ་གཉིས་ལ་རིགས་རྒྱུད་ཡོད་མེད་ཀྱི་ལོ་རྒྱུས་གསལ་བོ་ཞིག་མི་འདུག
དགོན་གོང་མའི་འབྱོར་ཕྱུག་པ་ཆེན་པོ་ཨུཏྤལ་རྒྱལ་མཚན་ནི་སྐྱེ་གཟུགས་དྲང་ལ་མཛེས་ཤིང་ལྟ་ན་སྡུག་པ་ཁོའི་
འགྲམ་སྟེང་གཉིས་ན་སྤུ་དོམ་ནག་གི་སྤུ་ལྟར་འོད་ནག་འཐུམ་འཐུམ་འབར་བའི་མི་རྒྱ་རྒྱ་ཤིན་ ཏུ་ མཛེས་པ།
ཞལ་ངོ་དུང་ལྟར་དཀར་བ་ལྷའི་སྲས་དང་མཚུངས་པ་ཞིག་ཡིན་པས་མི་ཀུན་གྱིས་ཨུཏྤལ་གྱི་མིང་བཏགས་ཡོད་
དེ་ཡང་
པ་དེ་ནི་མིང་དོན་མཚུངས །རེད་ཟེར། ཁོ་བོའི་ཞལ་ངོའི་འགྲམ་སྟེང་གཉིས་ན་རྒྱ་སྤུའི་འོད་མདངས་
ཤིན་ཏུ་འཚེར་བ་རེད་ཅེས་བཤད་པས་ཁོའི་མིང་ལ་འོད་རྒྱ་ཞེས་གྲགས། ཚིག་དེ་ལ་ཟུར་ཆག་པས་བོའུ་རྒྱ་
ད་གོང་མའི་ལོ་རྒྱུས་རྫོགས་ཁུལ་
ཞེས་སྡེ་མིང་ཁོང་ ་རྒྱུད་རྣམས་ལ་ཐོགས་སོ། ། མཚམས་འདི་
བྱས་སོ། ༎
155

༄༅། ། རེབ་ཀོང་རུས་མཛོད་ལྟ་བ་མཁའ་ཁྱབ་ཕྱོགས་བྲལ།
དེ་ཡང་དགོན་གོང་མ་སྒོ་མོ་རྫ་འགག་ནས་ནུབ་ཕྱོགས་སུ་སོང་བའི་ལོ་རྒྱུས་འབྲི་སྲོལ་སྣ་གཉིས་ཡོད་པའི་
དང་པོ་ལ། རབ་བྱུང་བཅུ་བའི་བགྲང་བྱ་ལྔ་བ་ལྕགས་ལུག་ལོར་ཐེངས་རྗེས་མ་སོང་ཞེས་བྲིས་འདུག་པ་དང་།
ཡང་གཅིག་ལ་རབ་བྱུང་བདུན་པའི་བགྲང་བྱ་ཞེ་གཉིས་པ་ས་སྤྲེལ་ལོ་རེ་སྐོང་སྒོ་མོ་རྫ་འགག་ནས་ནུབ་ཕྱོགས་སུ་
དགོན་གོང་མ་སོང་ཞེས་བཤད་སྲོལ་དང་
མིགསལ་ལོ། ། རེ་སྐོང་རུས་མཛོད་ལྟར་
འདྲ་བ་གཉིས་འདུག་པས་ཁུངས་དག་གང་ཡིན་གསལ་བོ་
པ་པ་ལྷའི་རྣམ་སྤྲུལ་གསུམ་གྱི་གདུང་རྒྱུད་སྒོ་གོང་
འོག་བར་གསུམ་གྱི་སྡེ་ཁག་གཅིག་ཏུ་བསྡེབས་ དེ་སྐོང་སྒོ་མོ་རྫ་འགག་ནས་གནས་བཞི་དོར་དེ་སྔ་རྗེས་གཉིས་
བྱས་ནས་ནུབ་ཕྱོགས་སུ་སོང་། ཐེངས་དང་པོ་རབ་བྱུང་བདུན་པའི་ས་སྤྲེལ་ལོར་སོང་ཞེས་དང་། ཐེངས་
གཉིས་པ་རབ་བྱུང་བཅུ་བའི་ལྕགས་ལུག་ལོར་སོང་ཞེས་གསལ་བོར་བྲིས་འདུག་གོ། ། གནའ་མིས་བཤད་སྲོལ་
ལྟར་ན་རེ་སྐོང་སྒོ་མོའི་རྫ་འགག་ནས་རབ་བྱུང་བདུན་པའི་ས་སྤྲེལ་ལོ་འམ་དེའི་སྔ་རྗེས་སུ་ནུབ་ཕྱོགས་སུ་སོང་
ཞེས་བཤད་སྲོལ་ཡོད་ཀྱང༌། འབྲི་སྲོལ་འདི་ལྟ་བ་མཁའ་ཁྱབ་ཕྱོགས་བྲལ་ཞེས་པའི་འབྲི་སྲོལ་ལྟར་བྲིས་པ་
ཡིན། ཞེས་རེ་སྐོང་རུས་མཛོད་རྩོམ་མཁན་བློན་ཆོས་སྒར་བའི་རྒྱ་བཟའ་དགེ་བཤེས་ཆེན་པོས་མཛད་པའི་རེ་
་་རོང་བོ་ནང་སོའི་དཔོན་རབས་གདུང་རྒྱུད་ཀྱི་རུས་མཛོད་ལོ་རྒྱུས་ལྟ་བ་
སྐོང་ངམ་རེབ་གོང་རུས་
མཁའ་ཁྱབ་ཕྱོགས་དྲ
་པ་ཡིན་ནོ། །
–
-
156

མགར་རྩེ་སྡེ་བའི་རུས་མཛོད་བཞུགས་སོ༎
།